Publication: Magyar Közlöny
Issue: MK-1999-117 (Year: 1999, Number: 117)
Era: 1990-2004
Section: b) a hegyközségi kódszámot tartalmazó okiratot, illetve — a hegyközségekről szóló 1994. évi CII. törvény
Paragraph Index: 513

(8) A Jöt. 24. § (1) bekezdése szerinti termékkísérő okmányon, illetve az egyszerűsített kísérő okmányon 2000. augusztus 1-jétől a bor adóraktári engedély kiadásáig, de legfeljebb 2000. december 31-ig a kérelmezőnek az adóraktári engedélye száma helyett az adószámát, a mezőgazdasági őstermelő esetében az adóazonosító jelét kell feltüntetnie. Ha a bor adóraktári kérelmet a jövedéki adóügyben eljáró vámhivatal időközben elutasítja, a bor adóraktárként működő termelőnek a rendelkezésére bocsátott termékkísérő okmány, illetve az egyszerűsített kísérő okmány tömbbel (az okmányok felhasználásával) az elutasítás jogerőre emelkedése napjától számított 8 napon belül, de legkésőbb 2000. december 31-ig a kiadó vámhivatal felé el kell számolnia, és a megmaradt okmányokat ezen időpontig vissza kell szolgáltatnia.

Source: https://magyarkozlony.hu/hivatalos-lapok/1d6ed16218d32b033df66d06b8d0fa6420ba58ee/dokumentumok/0e7353e577f554d81f9c96dfa4d894208dc2f0cb/letoltes